PRIMĂRIA MUNICIPIULUI TIMIŞOARA                                                    APROBAT
DIRECŢIA PATRIMONIU                                                                                PRIMAR
BIROU SPAŢII-TERENURI
Nr. D72009-1660/16.07.2009                                                            dr. ing. Gheorghe Ciuhandu                 

REFERAT

*Spaţiul cu altă destinaţie decât aceea de locuinţă situat la parterul imobilului din Timişoara, piaţa Badea Cârţan nr.1, înscris în C.F.nr.400887-C1-U3 Timişoara, nr.cadastral/nr.topografic top:5627/1/XXV/II, în suprafaţă de 66,30 mp, în proprietatea Statului Român, nu a fost revendicat în baza Legii nr.10/2001, a fost închiriat la Direcţia Sanitară Veterinară şi pentru Siguranţa Alimentelor Timiş, care prin cererea nr. 2255/09.02.2009 a renunţat la folosinţa acestuia. În şedinţa din data de 10.03.2009 a Comisiei de analiză a spaţiilor cu altă destinaţie decât aceea de locuinţă situate în proprietatea Primăriei Timişoara precum şi în proprietatea Statului Român în administrarea Consiliului Local al Municipiului Timişoara înfiinţată prin HCLMT nr.288/2005, analizându-se situaţia spaţiului s-a hotărât întocmirea unui proiect de hotărâre prin care să se aprobe vânzarea spaţiului prin licitaţie publică în conformitate cu Legea nr.550/2002.
	*Imobilul din Timişoara, str. Goethe nr.2 şi str. Măceşilor nr.1, înscris în C.F. nr.621 Timişoara, nr.top.1184, este în proprietatea Statului Român, în folosinţa Sfatului Popular al Municipiului Timişoara,  a fost revendicat în baza Legii nr.10/2001 iar prin Dispoziţia nr.1620 din data 11.05.2007 privind notificarea referitoare la imobilul situat în Timişoara, str. Goethe nr.2 şi str. Măceşilor nr.1, s-a respins cererea de restituire în natură, dosarul fiind transmis Secretariatului Comisiei Centrale pentru Stabilirea Despăgubirilor.
	Spaţiile comerciale situate la parterul imobilului sunt înscrise în Cartea Funciară nr.621 Timişoara cu descrierea: “Spaţii comerciale la parterul str. Goethe nr.2 şi str. Măceşilor nr.1 cu 35,98% părţi comune şi 863/2323 mp.” fiind închiriate la S.C. PALACE SRL, S.C. FARMADO SRL, S.C. OPTILUX SRL.
	Societatea Comercială PALACE S.R.L. a acţionat în instanţă CONSILIUL LOCAL AL MUNICIPIULUI TIMIŞOARA, iar prin Sentinţa Civilă nr.799/CA/14.10.2008 a Tribunalului Timiş modificată prin Decizia Civilă nr.376/11.03.2009, instituţia noastră a fost obligată la vânzarea prin negociere directă a spaţiului comercial. In conformitate cu prevederile Legii 550/2002 s-au pornit demersurile pentru evaluarea spaţiului şi vânzarea spaţiului comercial prin negociere directă.
* Societatea Comercială FARMADO S.R.L., titulara Contractului de închiriere pentru suprafeţe locative cu altă destinaţie decât aceea de locuinţă nr.769/1999 pentru spaţiul din imobilul din Timişoara, str. Goethe nr.2 şi str. Măceşilor nr.1, a solicitat prin cererea nr.D82002-1157/22.11.2002, reactualizată prin cererea nr.D72008-3520/2008, cumpărarea spaţiului în baza Legii nr.550/2002, procedurile de vânzare fiind întrerupte ca urmare a revendicării imobilului în baza Legii nr.10/2001.
* Societatea Comercială OPTILUX S.R.L., titulara Contractului de închiriere pentru suprafeţe locative cu altă destinaţie decât aceea de locuinţă nr.771/1999, pentru spaţiul din imobilul din Timişoara, str. Goethe nr.2 şi str. Măceşilor nr.1, a solicitat prin cererea nr.D72002-9950/27.10.2002, reactualizată prin cererea nr.D72009-1660/2009, cumpărarea spaţiului în baza Legii nr.550/2002, procedurile de vânzare fiind întrerupte ca urmare a revendicării imobilului în baza Legii nr.10/2001.
 * Spaţiul cu altă destinaţie decât aceea de locuinţă situat în imobilul din Timişoara, str. I.Văcărescu nr.37, înscris în C.F.ind.nr.122878 Timişoara, nr. cadastral 16964/II, în suprafaţă de 59,36 mp este în proprietatea Statului Român, prin naţionalizare şi este închiriat la societatea comercială MANU S.R.L. prin Contractul de închiriere pentru suprafeţe locative cu altă destinaţie decât aceea de locuinţă nr.197/1998 prin care a solicitat, prin cererea nr.D72002-9532/15.11.2002, cumpărarea, în baza Legii 550/2002, a spaţiului închiriat. 
Imobilul din Timişoara, str. Iancu Văcărescu  nr.37 a fost revendicat prin notificarea nr. DO6X1004773/15.08.2001 (dosar nr.1091) şi notificarea nr.490/14.08.2001 (dosar nr.3195) de către domnul Szemzo Hermann Robert.  Prin Dispoziţia nr.1864/12.08.2004 privind restituirea in natura a apartamentelor nr.14, 29 si 31 situate în Timisoara, str. I.Vacarescu nr.37, Primarul Municipiului Timişoara restituie în natură  ap.14, ap.29 şi ap.31 (locuinţe) şi prin Dispozitia nr.1355/18.05.2005 privind  notificarea referitoare la imobilul situat in Timisoara, str. I.Vacarescu nr.37 , Primarul Municipiului Timişoara stabileşte valoarea echivalentă a apartamentelor înstrăinate şi a terenului aferent la 1.497.651,50 lei (ron). Urmare primirii dispoziţiilor nr.1864/12.08.2004 şi nr.1355/18.05.2005, dl. Szemzo Herman Robert comunică acceptul cu privire la măsura propusă prin Dispoziţia nr.1355/18.05.2005.
În baza art.24 alin.(1) din Legea nr.550/2002 procedurile de vânzare au fost suspendate de drept până la data încheierii procedurilor de restituire.
Societatea comercială MANU S.R.L., prin cererea nr.D72008-6813/20.11.2008, revine la cererea nr. D72002-9532/15.11.2002, solicitând cumpărarea spaţiului închiriat.
În şedinţele din data de 14.04.2009 şi din data de 11.11.2008 a Comisiei de analiză a spaţiilor cu altă destinaţie decât aceea de locuinţă situate în proprietatea Primăriei Timişoara precum şi în proprietatea Statului Român în administrarea Consiliului Local al Municipiului Timişoara înfiinţată prin HCLMT nr.288/2005, analizându-se situaţia spaţiilor s-a hotărât întocmirea unui proiect de hotărâre prin care să se aprobe vânzarea spaţiului din piaţa Badea Cârţan prin licitaţie publică şi a spaţiului din str. I. Văcărescu  nr.37 către S.C. MANU S.R.L., conform Legii nr.550/2002.
Urmare notei Serviciului Juridic nr.SC2008-27247/2008, Consiliul Local a emis H.C.L. nr.59/24.02.2009 privind prelungirea contractului de închiriere pentru suprafeţe locative cu altă destinaţie decât aceea de locuinţă din Timişoara, str. Iancu Văcărescu nr.37, în baza căreia s-a încheiat ACT ADIŢIONAL NR.3/06.04.2009 prin care s-a prelungit termenul de închiriere până la data de 03.08.2009.	
	Având în vedere cele prezentate 
PROPUNEM:

1. Aprobarea de către Consiliul Local al Municipiului Timişoara a unui proiect de hotărâre privind completarea Listei spaţiilor comerciale sau de prestări servicii, proprietate privată a statului care se află în administrarea Consiliului Local al Municipiului Timişoara, precum şi a celor aflate în patrimoniul regiilor autonome de interes local de sub autoritatea Consiliului Local al Municipiului Timişoara, care urmează să fie vândute potrivit dispoziţiilor Legii nr.550/14.10.2002, evidenţiate în Anexa la Hotărârea Consiliului Local nr.327/04.12.2002 cu spaţiile cu altă destinaţie decât aceea de locuinţă situate la parterul imobilului din Timişoara, piaţa Badea Cârţan nr.1, înscris în C.F.nr.400887-C1-U3 Timişoara, nr.cadastral/nr.topografic top:5627/1/XXV/II, în suprafaţă de 66,30 mp, în imobilul din Timişoara, str. Goethe nr.2 şi str. Măceşilor nr.1 înscris în C.F. nr.621 Timişoara, nr.top.1184 şi închiriate la S.C. FARMADO S.R.L. prin contractul de închiriere nr.769/1999 şi S.C. OPTILUX S.R.L. prin contractul de închiriere nr.771/1999, precum şi a spaţiului cu altă destinaţie decât aceea de locuinţă situate în imobilul din Timişoara str. I. Văcărescu  nr.37 închiriat la S.C. MANU S.R.L. prin contractul de închiriere nr.197/1998 modificat prin Act Adiţional nr.3/06.04.2009, trecute în ANEXA care face parte integrantă din prezentul referat.
	2. Vânzarea spaţiile din ANEXĂ se face numai cu avizul conform al Ministerului Culturii şi Cultelor.

                          VICEPRIMAR                                                          DIRECTOR

                         ing. Adrian Orza                                            ec. Nicuşor Constantin Miuţ

                                                                                                  BIROU SPAŢII-TERENURI
                                                                                       
                              AVIZAT                                                              ing. Marius Voicu
                      SERVICIU JURIDIC
                                                                                                        REFERENT DE SPEC.

                                                                                                        sing. Gheorghe Drăgoi    

                                                                                                                                                                    Cod FP 53-01, ver.1